als_Latn dik_Latn sag_Latn
Rreth dy muaj pas ngjarjeve terroriste në Paris, sulmit në revistën satirike Charlie Hebdo dhe pengmarrjes në një market, policia ka arrestuar 4 persona.
Sipas zëdhënësit të Prokurorit të çështjes, të arrestuarit kanë lidhje me Amedy Coulibaly, pengmarrësi që më pas u vra nga policia. Një police franceze është në mesin e katër personave që ndodhen në paraburgim, bëri të ditur policia franceze.
Mësohet se policja e arrestuar punon në Fort de Rosny Sous Bois, në verilindje të Parisit.
Sipas gazetës “Le Figaro”, Fort de Rosny Sous Bois është vendndodhja e një Agjencie Inteligjente Franceze shumë të rëndësishme.
Coulibaly vrau katër pengje në dyqanin ushqimor para se policia ta qëllonte, ndërsa sulmi i tij pasoi atë në zyrat e revistës franceze satirike Charlie Hebdo.
Franca ka qenë nën një gjendje të rritur gatishmërie që prej sulmeve terroriste në Paris, nga të cilat u vranë 17 persona.
als_Latn als_Latn als_Latn als_Latn als_Latn als_Latn